Norges råeste Bryllupsevent – Søndag 28. Januar, Oslo Konserthus, Christiania Glasmagasin.

**Norges råeste bryllupsevent i regi av Christiania Glasmagasin byr på inspirasjon uten sidestykke når 30 modeller viser siste bryllupsmote i et forrykende brudeshow på Oslo Konserthus 28. januar. Med egen TSH visning, over 40 utstillere, gavedryss og premieringer for over 1,6 millioner skal DJ og konferansier Marianne Jemtegård lose 1500 gifteklare gjennom et forrykende show! Det er duket for en fantastisk dag i romantikkens tegn – en feiring av kjærligheten!**

Så hva kan man egentlig forvente seg av denne dagen?

- Vi fyller Oslo Konserthus med over 40 utstillere, det blir spekket med inspirasjon for den store bryllupsdagen. Bryllup er for mange en av de viktigste dagene i livet, så det er klart det ligger mye arbeid i planlegging for at dagen skal bli helt perfekt. Uansett om man ønsker seg et stort bryllup, lite og intimt eller noe med en personlig vri, kan alle valgene og all planleggingen virke overveldende for mange. Det er derfor gøy at vi nå kan tilby så mye ekspertisehjelp og inspirasjon på et og samme sted, sier Trine Tolfsby, Markedsansvarlig Bryllup for Christiania Glasmagasin.

- Det er en sann glede å få være vertskap for et slikt arrangement. Bryllup er en av livets høydepunkt og vi ønsker å gi en liten smak på hva bruder, brudgommer, familie og venner kan forvente av den store dagen. Det er klart det er gøy å få arrangere noe slikt. Samtidig ligger det høye forventninger til oss, vi har vært nr. 1 på brud i en årrekke, og bryllupslisten.no er kjent for de fleste som har gaveønsker til sine bryllup. Stadig flere velger Christiania Glasmagasin som sin foretrukne samarbeidspartner, bryllupsplanlegger og inspirasjonskilde slik at deres bryllupsdrøm går i oppfyllelse. Som takk for tilliten vil vi gi alle våre kunder et sensasjonelt Bryllupsevent som savner sidestykke i Norge. Ingen skal være i tvil om at det er vi som er best på bryllup og bryllupsforberedelser, understreker Svanhild Haanes, markedsjef i Christiania Glasmagasin.

Vi har mange spennende utstillere med oss, selvsagt er Hadeland Glassverk og Porsgrunds Porselænsfabrik godt representert. De har serviser og glass som har ligget på topp på ønskelistene våre i årrekker. Andre spennende utstillere du kan få møte er Le Creuset, Rosendahl, Thune, MAC Cosmetics, Volvo, Hancock, Wedding Fixer, Georg Jensen, Gulset og prisbelønte Nordstrandsfotografene, for å nevne noen.

Showet består av 4 visninger med kjente kjoledesignere som Otilia Brailoiu, Randy Fenoli, Modeca, Whiteone, La Sposa med flere, og ikke minst de norske designerne Sadoni og TSH.

Vi er så heldige å få avslutte showet med Tina Steffenakk Hermansen sin spektakulære og flunkende nye kolleksjon! Vi lover dere et show helt utenom det vanlige!

Det vil deles ut gaver og trekkes gevinster til en samlet verdi av en og en halv million på Bryllupseventet. Alt man trenger å gjøre er å registrere bryllupslisten sin, eller melde seg inn i kundeklubben, her er det noe å vinne for alle.

De største og mest ettertraktede gevinstene er honeymoon-cruise med Sea Dream Yacht Club, brudekjole fra TSH, diamantring fra Thune og selvfølgelig en hel bryllupsliste fylt av personlige gaveønsker til bryllupet.

Christiania Glasmagasins eget bryllupsmagasin, Deg & Ditt Bryllup, lanseres også denne dagen og alle gjester mottar dette i sin helt egen goodiebag. Her finner du også nydelige champagneglass fra Hadeland Glassverk som vi håper vil brukes flittig under planleggingen frem mot den store dagen!

Går du med gifteplaner, er du akkurat blitt fridd til, eller går du fortsatt bare og drømmer om den store dagen…? Søndag 28. januar åpner vi dørene for alle som elsker bryllup!

Velkommen!

Linker:

<https://www.ticketmaster.no/event/christiania-glasmagasins-bryllupsmesse-show-billetter/554271>

<https://www.cg.no/bryllupseventet-utstillere/>

<https://www.cg.no/bryllup>